Public procurement notice: Prior Information Notice Without Call For Competition
Published: 2022-11-23
Buyer: Fintraffic Tie Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tietopyyntö - Fintraffic Tie Oy:n tietojärjestelmien kehittämisen asiantuntijapalvelut ja ylläpitopalvelut
Tämä asiakirja ei ole ennakkoilmoitus, hankintailmoitus tai tarjouspyyntö, vaan ilmoitus markkinavuoropuhelusta.
Fintraffic Tie Oy:llä on käytössään lukuisia tieliikenteenohjauksen tietojärjestelmiä, jotka ovat elinkaarensa eri vaiheissa. Tieliikenteenohjauksen tietojärjestelmät kokonaisuutena kattaa kaikki ne tietojärjestelmät ja sovellukset, joita käytetään tieliikenteessä tapahtuvan toiminnan suunnitteluun, seurantaan, dokumentointiin ja hallintaan. Keskeisin näistä on T-LOIK on järjestelmäkokonaisuus, joka on tieliikennekeskuksen päivystäjien pääasiallinen työkalu. TLOIK:in avulla hoidetaan sekä liikenteen tilanteen seuranta sekä liikenteen häiriöiden aiheuttamat ohjaus-, opastus- ja tiedotustehtävät. Toinen keskeinen järjestelmä on LOTJU, joka on liikennetilanne- ja olosuhdetietojen keruuseen tarkoitettu tietojärjestelmä.
Fintraffic Tie Oy suunnittelee hankintaa, jonka tarkoituksena on saada kumppanit tieliikenteen tietojärjestelmien pitkäaikaiseen kehitystyöhön sekä ylläpitoon. Hankinta jaetaan alustavan suunnitelman mukaan osa-alueisiin siten, että osa-alueet 1 ja 2 koskevat tietojärjestelmien kehittämistä. Kyseisiin osa-alueeseen valitaan useampi toimittaja. Osa-alue 3 puolestaan koskee tietojärjestelmien ylläpitoa, johon valitaan yksi-kaksi ylläpitokumppania. Tietojärjestelmät siirretään uudelle ylläpitokumppanille eriaikaisin tiedonsiirtoprojektein, joista ensimmäinen on TLOIK-tietojärjestelmän tiedonsiirtoprojekti vuonna 2023. Kehityksen osalta sovelletaan ketteriä toimintamalleja.
Hankintayksikkö on tunnistanut tarpeen monipuolisille kehitys- ja asiantuntijatiimeille sekä vahvalle ylläpitotoimijalle.
Hankinnasta kiinnostuneita toimijoita pyydetään ilmoittautumaan markkinavuoropuheluun 30.11.2022 klo 12:00 mennessä ilmoittamalla kiinnostuksestaan sähköpostiin hankinnat@fintraffic.fi. Kiinnostuksensa ilmaisseille toimijoille toimitetaan alustavaa hankintamateriaalia sekä materiaaliin liittyviä kysymyksiä, joihin hankintayksikkö toivoo kirjallisia vastauksia. Vastaukset tietopyyntökysymyksiin tulee antaa 4.12.2022 mennessä. Tietopyyntökysymykset käsittelevät mm. resursseja ja osaamista, palvelumallia sekä sopimuksia.
Markkinavuoropuheluun osallistuminen tai osallistumatta jättäminen eivät ole edellytys tai este kilpailutukseen osallistumiselle eivätkä sido ketään. Vuoropuheluun osallistumisesta ei makseta korvausta.
Tämä tietopyyntö ei velvoita hankintayksikköä tai muita mukana olevia hankintayksikön asemassa olevia tahoja toteuttamaan hankintaa. Huomioittehan myös, että kyse on alustavasta hankintamateriaalista, jota tullaan tarvittaessa päivittämään valmistelun edetessä.
Tieliikenteen tietojärjestelmien kehittämisen asiantuntijapalvelut koskevat monipuolisia asiantuntijatehtäviä. Järjestelmien suunnittelu ja kehitys kattaa kaikki ne palvelut, joita tarvitaan kehityksen edellytysten luomiseksi. Näitä ovat mm. tekninen suunnittelu, visuaalinen suunnittelu, kokemuksen suunnittelu sekä toteutustyön suunnittelu. Lisäksi järjestelmien suunnittelu ja kehitys kattaa palvelut, joita tarvitaan tietojärjestelmien kehittämiseen. Näitä ovat mm. ketterä ohjelmistokehitys kattaen verkko, mobiili- ja työpöytäsovellukset, järjestelmien laadunvarmistus sekä muu tarvittava erityisosaaminen. Järjestelmien menestyksekäs kehittäminen edellyttää toimittajalta projekti-, sovelluskehitys-, prosessikehitys- ja käyttöliittymäsuunnittelun osaamista.
Tieliikenteen tietojärjestelmien ylläpito kattaa kaikki ne palvelut, joiden avulla tieliikenteen tietojärjestelmien ajantasaisuus ja saatavuus käyttäjille turvataan. Näitä ovat mm. järjestelmien palvelutuotanto, monitorointi, häiriöiden ja ongelmien hallinta sekä palvelu- ja tukipyyntöjen hallinta sekä yhteisten työvälineiden hallinnointi.
Tieliikenteen tietojärjestelmien kehittämisen asiantuntijapalvelut koskevat monipuolisia asiantuntijatehtäviä. Järjestelmien suunnittelu ja kehitys kattaa kaikki ne palvelut, joita tarvitaan kehityksen edellytysten luomiseksi. Näitä ovat mm. tekninen suunnittelu, visuaalinen suunnittelu, kokemuksen suunnittelu sekä toteutustyön suunnittelu. Lisäksi järjestelmien suunnittelu ja kehitys kattaa palvelut, joita tarvitaan tietojärjestelmien kehittämiseen. Näitä ovat mm. ketterä ohjelmistokehitys kattaen verkko, mobiili- ja työpöytäsovellukset, järjestelmien laadunvarmistus sekä muu tarvittava erityisosaaminen. Järjestelmien menestyksekäs kehittäminen edellyttää toimittajalta projekti-, sovelluskehitys-, prosessikehitys- ja käyttöliittymäsuunnittelun osaamista.
Liikenteenohjausyhtiö Fintraffic Oy liikuttaa maalla, merellä ja ilmassa. Autamme ihmiset ja  tavarat perille turvallisesti, sujuvasti ja ympäristöä huomioiden. Älykkäät  liikenteenohjauspalvelut, digipalvelut yrityksille ja kuluttajille sekä ajantasainen liikennetieto vauhdittavat Suomen kehittymistä kestävän liikenteen ja logistiikan edelläkävijäksi.